ai4bharat/Pralekha huggingface dataset:
پیٹرولیم اور قدرتی گیس کی وزارت
رعایتی کیروسین
نئی دہلی، 10فروری /حکومت ہند  عوامی نظام تقسیم  کے تحت کھانا پکانے یا روشنی کرنے کے لئے ریاستوں/مرکز کے زیرانتظام علاقوں کو کیروسین کا ایلوکیشن سہ ماہی بنیادوں پر کرتی ہے۔ ریاستوں /مرکز کے زیر انتظام علاقوں کوپی ڈی ایس کیروسین کا ایلوکیشن معقول طریقے پر کیا جاتا ہے اور اس کے لئے مختلف عوامل کو پیش نظر رکھا جاتا ہے جن میں گھریلو ایل پی جی /پی این جی کنیکشن میں اضافہ ، بجلی کی رسائی ، متعلقہ ریاستوں / مرکز کے زیرانتظام کے ذریعہ پی ڈی ایس کیروسین کوٹہ نہ اٹھانا وغیرہ شامل ہیں۔ کچھ ریاستیں گھریلو ایل پی جی /پی این جی کنیکشنوں میں اضافہ اور دیہی بجلی کاری کے سبب پی ڈی ایس کیروسین کو رضاکارانہ طور پر چھوڑ رہی ہیں۔ رضاکارانہ طور پر پی ڈی ایس کیروسین کو چھوڑنے کے سبب ریاستیں /مرکز کے زیر انتظام علاقے ڈی بی ٹی کیروسین اسکیم کے تحت نقد انسینٹیو کا دعوی کرتی رہی ہیں۔ حکومت پی ڈی ایس کیروسین کی خردہ فروخت کی قیمت کو قابو میں رکھنے کی کوشش کرتی رہی ہے اور اس کے صارفین رعایتی قیمتوں پر اسے حاصل کرتے ہیں۔
سال 20-2019 کے دوران تمل ناڈو اور کیرالہ کے لئے مختص کئے گئے رعایتی کیروسین کی تفصیل حسب ذیل ہے:
|
|
نمبر شمار
|
|
ریاست
|
|
20-2019 کے لئے پی ڈی ایس ایس کے او ایلوکیشن، کلو لیٹر میں
|
|
1
|
|
کیرالہ
|
|
41،700
|
|
2
|
|
تمل ناڈو
|
|
1،45،320
سال 21-2020 کے لئے پی ڈی ایس کیروسین کے ایلوکیشن کو حتمی شکل نہیں دی گئی ہے۔
یہ اطلاع پیٹرولیم اور قدرتی گیس کے مرکزی وزیر جناب دھرمیندر پردھان نے آج لوک سبھا میں ایک تحریری جواب میں دی۔
۔۔۔۔۔۔۔۔۔۔
م ن۔ م م ۔ ج۔
U- 678
(Visitor Counter : 74
وزارت دفاع
آرٹیکل370کی منسوخی اور جموں وکشمیر اور لداخ یونین ٹریٹری کی تشکیل سے70برسوں سے جاری جانب داری ختم ہوئی: وزیر دفاع راج ناتھ سنگھ
ہماری مسلح افواج سکیورٹی سے متعلق کسی بھی قسم کے چیلنج کا مقابلہ کرنے کے لئے پوری طرح تیار ہے:وزیر دفاع
نئی دہلی،08؍اگست،وزیر دفاع جناب راج ناتھ سنگھ نے کہا ہے کہ گزشتہ چند دنوں کے دوران حکومت کے ذریعے آرٹیکل 370کی منسوخی اور جموں وکشمیر اور لداخ نام کی دو یونین ٹریٹریز کے قیام کے فیصلے سے گزشتہ 70 برسوں سے عوام کو درپیش جانب داری کا خاتمہ ہوگیا ہے۔ انسٹی ٹیوٹ آف ڈیفنس اسٹیڈیز اینڈ اینالائسز  ، نئی دہلی کی جنرل باڈی کی آج سالانہ میٹنگ سے خطاب کرتے ہوئے جناب راج ناتھ سنگھ نے کہا کہ وزیراعظم جناب نریندر مودی کی قیاست والی حکومت کے پہلے دور اقتدار میں اس مسئلے کا مستقل حل تلاش کرنے کے لئے زمینی کام کیا گیا ہے۔ یہ کہتے ہوئے کہ اس فیصلے کے چند اثرات مرتب ہوں گے، انہوں نے کہا کہ پڑوسی ملک اس سے خوش نہیں اور وہ امن کو برباد کرنے کی کوشش کرے گا۔ ہماری مسلح افواج نے سکیورٹی چیلنجوں کو قبول کیا ہے اور وہ کسی بھی خطرے سے نمٹنے کے لئے پوری طرح تیار ہیں۔
جناب راج ناتھ سنگھ نے آئی ڈی ایس اے سے احتیاط کے ساتھ ، بامعنی اور پانچ جہتی جائزہ لینے کی اپیل کی کیونکہ زمین اور فضا اور سمندر کے راستے لاحق روایتی خطرات کے علاوہ سائبر اور خلائی راستے سےنئے خطرات پیدا ہورہے ہیں۔ انہونے یہ بھی مشورہ دیا کہ آئی ڈی ایس اے دفاعی خریداری کی در آمدات کا مطالعہ اور اس عمل کو تیز کرنے کے طور طریقوں کا بھی مطالعہ کرسکتا ہے۔
وزیر دفاع نے کہا کہ حکومت نے نیبر ہُڈ فرسٹ پالیسی اپنائی تھی جس میں خشکی کے علاوہ سمندری سرحدیں ملنے والے ہمارے پڑوسیوں کو رکھا گیا تھا۔ اس کا اظہار وزیراعظم نریندر مودی کے پہلے غیر ملکی دورے میں مالدیپ کے دورے اور وزیر دفاع جناب راج ناتھ سنگھ کے دورہ موزمبیق سے ہوتا ہے۔
قبل ازیں جناب راج ناتھ سنگھ کو آئی ڈی ایس اے کی ایگزیکیٹو کونسل کے ذریعے اتفاق رائے سے اس کا صدر منتخب کیا گیا۔ آئی ڈی ایس اے کے ڈائریکٹر جنرل جناب سجان آر چنئی وزیر دفاع کا استقبال کیا اور انہیں آئی ڈی ایس اے کے کردار اور اس کے کام کاج کے بارے میں مختصر طور پر بتایا۔ جناب راج ناتھ سنگھ نے اسکالروں اور آئی ڈی ایس اے کے اراکین کی موجودگی میں آئی ڈی ایس اے کے احاطے میں ایک پودا لگایا۔
۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-3648
(Visitor Counter : 39
نائب صدر جمہوریہ ہند کا سکریٹریٹ
قومی کھیلوں نے شرکاء کے درمیان ہم آہنگی اور قومی اتحاد کے جذبے کو فروغ دیا:نائب صدر جمہوریہ
نائب صدر جمہوریہ نے حالیہ برسوں کے دوران ملک میں کھیل کے بنیادی ڈھانچے کی قابل ذکر ترقی کی ستائش کی
جناب دھن کھر نے اس امید کا اظہار کیا کہ ’وہ دن دور نہیں جب بھارت اولمپک کی میزبانی کرے گا‘
نائب صدر جمہوریہ تین روزہ دورے پر گجرات پہنچے؛ سورت میں 36ویں قومی کھیلوں کی اختتامی تقریب میں شرکت کی
نائب صدر جمہوریہ جناب جگدیپ دھن کھر نے آج یہاں کہا کہ کھیلوں کے انعقاد سے قومی اتحاد کو توانائی ملتی ہے،جس میں ریاستوں کے ایتھلیٹ ایک ساتھ شامل ہوتے ہیں اور ایک دوسرے کے ساتھ تاعمر تعلق اور ایک مضبوط جذبے کی تعمیر کرتے ہیں۔
پنڈٹ دین دیال اُپادھیائے انڈورر اسٹیڈیم سورت میں آج 36ویں قومی کھیلوں کی اختتامی تقریب سے خطاب کرتے ہوئے نائب صدر جمہوریہ نے میگا اسپورٹنگ ایونٹ کے کامیاب انعقاد کے لئے ریاستی سرکار کو مبارکباد دی ، جس نے پچھلے کچھ ہفتوں میں مختلف زمروں میں نئے ریکارڈ قائم ہوئے۔انہوں نے کہا ’’ایتھلیٹ یہاں سے اچھی یادیں اور قومی پرستی کا ایک نیا ولولہ انگیز جذبہ لے کر جائیں گے۔‘‘
پچھلے کچھ سالوں کے دوران ملک میں کھیل کے بنیادی ڈھانچے کی قابل ذکر ترقی کا ذکر کرتے ہوئے جناب دھن کھر نے اس یقین کا اظہار کیا کہ’’ وہ دن دور نہیں جب بھارت اولمپک کی میزبانی کرے گا۔‘‘وزیر اعظم جناب نریندر مودی کے وژن کی ستائش کرتے ہوئے انہوں نے کہا کہ ملک میں اُبھرتی کھیل صلاحیتوں کو صحیح موقع اور اس کو سنوارنے کے لئے ہر ممکن کوششیں کی جارہی ہیں۔ انہوں نے مزید کہا کہ اہلیت اور غیر جانب دارانہ انتخاب سےتحریک پذیر نئی کھیل تہذیب گیم چینجر ہے۔
اپنے خطاب میں جناب دھن کھر نے دل کو چھو لینے والے اس واقعے کا ذکر کیا ، جب وزیر اعظم نے ٹوکیو اولمپک میں پدک سے چوک جانے والی ہندوستانی خواتین ہاکی ٹیم کی ہر ممبر سے ذاتی طور سے گفتگو کی اور اس بات پر زور دیا کہ ’’جیت یا ہار سے زیادہ یہ کھیل کا جذبہ ہے، جومعنی رکھتا ہے۔‘‘
یہ ذکر کرتے ہوئے کہ ہندوستان کے نائب صدر جمہوریہ کے طورپر عہدہ سنبھالنے کے بعد یہ ان کا پہلا گجرات دورہ ہے۔ جناب دھن کھر نے کہا کہ وہ ریاست کے لوگوں کے پیاراور محبت سے شرابور ہیں۔ قومی ترقی میں گجرات کے تعاون کی ستائش کرتے ہوئے انہوں نے کہا’’گجرات کے بیٹوں کے ذریعے ماقبل آزادی اور آزادی کے بعد کے عہد میں تاریخی خدمات دی گئی ہے۔‘‘
تین روزہ دورے پر سورت پہنچے نائب صدر جمہوریہ جناب جگدیپ دھن کھر اور ڈاکٹر سودیش دھن کھر کا سورت ہوائی اڈے پر گجرات کے گورنر جناب اچاریہ دیوورت اور گجرات سرکار کے وزراء و دیگر لوگوں نے استقبال کیا۔ اگلے دو دنوں میں وہ اسٹیچو آف یونٹی اور سابرمتی آشرم کا دورہ کریں گے۔اس کے علاوہ ریاستی سرکار اور کمیونٹی تنظیموں کے ذریعے منعقد کئی پروگراموں میں بھی شامل ہوں گے۔
اس سال کے قومی کھیلوں میں تمام ریاستوں اور مرکز کے زیر انتظام ریاستوں کے 14500 سے زیادہ کھلاڑیوں ، کوچوں اور عہدیداران نے حصہ لیا، جس کا افتتاح 29ستمبر 2022 کو وزیر اعظم جناب نریندر مودی نے کیا تھا۔
لوک سبھا کے اسپیکر جناب اوم برلا ، گجرات کے گورنر جناب آچاریہ دیوورت ، گجرات کے وزیر اعلیٰ جناب بھوپندر بھائی پٹیل، گجرات ریاست کے وزراء اور ممبران پارلیمنٹ ، حصہ لینے والے کھلاڑی ، حکام اوردیگر افراد نے کھیلوں کی اس اختتامی تقریب میں شرکت کی۔
وزارات ثقافت
حکومت نے نیتا جی سبھاش چندر بوس کے 125 ویں یوم پیدائش کو منانے کے لئے 23 جنوری کو پراکرم دوس قرار دیا ہے: جناب جی کشن ریڈی
نئی دہلی، 2 اگست 2021،
اہم جھلکیاں:
- حکومت ہند نے نیتا جی کے 125 ویں یوم پیدائش منانے سے متعلق مختلف تجاویز کو منظور کیا۔
- لال قلعہ نئی دہلی میں نیتاجی سبھاش چندر بوس میوزیم کیا گیا ہے۔
- 23 جنوری کو پراکرم دوس قرار دیئے جانے سے متعلق گزٹ نوٹی فکیشن جاری کیا گیا ہے۔
وزیر ثقافت جناب جی کشن ریڈی نے آج لوک سبھا میں ایک تحریری جواب میں بتایا کہ حکومت ہند نیتاجی سبھاش چندر بوس کا 125 واں یوم پیدائش منا رہی ہے۔ نیتاجی سبھاش چندر بوس کی 125 ویں سالگرہ کی افتتاحی تقریب کا انعقاد 23 جنوری 2021 کو وکٹوریہ میموریل ہال کولکاتا میں کیا گیا تھا، جس کی صدارت وزیراعظم نے کی تھی۔
اس موقع پر نیتاجی سبھاش چندر بوس سے متعلق یادگاری سکہ اور ڈاک ٹکٹ بھی جاری کئے گئے تھے۔ مذکورہ تقریب کے تحت کولکاتا میں 23 مارچ 2021 کو جبل پور میں 5 مارچ 2021 کو بین الاقوامی سیمیناروں کا انعقاد بھی کیا گیا تھا۔
تقریب کے لئے وزیراعظم کی صدارت میں ایک اعلی سطحی کمیٹی کی تشکیل کی گئی ہے۔اس کمیٹی میں معروف شخصتیں، تاریخ داں، مصنفین، ماہرین، نیتاجی سبھاش چندر بوس کے خاندان کے ارکان کے ساتھ ساتھ آزاد ہند فوج سے تعلق رکھنے والی ممتاز شخصیات بھی شامل ہیں۔ 23 جنوری کو ہر سال پرا کرم دوس کے طور پر منائے جانے کے اعلان سے متعلق گزٹ نوٹی فکیشن 19 جنوری 2021 کو جاری کیا گیا تھا۔
حکومت ہند نے نیتاجی سبھاش چندر بوس سے متعلق مختلف تجاویز مثلاً لال قلعہ میں آئی این اے شہیدوں کا میموریل قائم کرنے نیتاجی سے متعلق شارٹ ویڈیوز اور آئی این اے ٹرائل کے بارے میں ڈاکیومینٹری، کرنل ڈھلوں اور جنرل شاہنواز خاں کی سوانح حیات شائع کرنےنیتا جی کے بارے میں بچوں کے کے لئے موزوں کامکس ، تصویروں کی کتاب کی شکل میں آئی این اے کی فوٹوز شائع کرنے کو منظوری دی ہے۔
لال قلعہ نئی دہلی میں نیتاجی سبھاش چندر بوس میوزم قائم کیا گیا ہے۔ نیتاجی سے متعلق ایک جامع نمائش اس وقت کولکاتا کے وکٹوریہ میموریل ہال میں کی جارہی ہے۔
نیتاجی سبھاش چندر بوس کے نام پر درج ذیل ادارے چل رہے ہیں:
- نیتاجی سبھاش یونیورسٹی، پوکھری، جمشید پور
- نیتاجی سبھاش اوپن یونیورسٹی، کولکاتا
- نیتاجی سبھاش یونیورسٹی آف ٹکنالوجی، نئی دہلی
- نیتاجی سبھاش نیشنل انسٹی ٹیوٹ آف اسپورٹ ، پٹیالہ
۔۔۔۔۔۔۔۔۔۔۔
ش ح۔ا گ۔ن ا۔
U-7368
(Visitor Counter : 230
بجلی کی وزارت
NTPC آسام رائفلز کے ساتھ ‘‘آزادی کا امرت مہوتسو’’ تقریبات میں شرکت دہلی کی جانب سائکل سواروں کے سفر کے دوران ان کی حوصولہ افزائی اور انکی عزت افزائی کی
NTPC نے آج ہندستان کی قدیم ترین ٹیم فوجی فورس آسام رائفلز کے ساتھ آزادی کا امرت مہوتسو تقریبات کے حصے کے طور پر منعقدہ تین ہزار کلومیٹر طویل فریڈم سائکلنگ سے نئی دہلی کے لیے روانہ ہوئی ہے۔ ریلی کا اہتمام ترقی پسند ہندستان اور اسکے عوام کی شاندار تاریخ کے 75 برس مکمل ہونے کے موقع پر کیا گیا ہے اور اس کے ذریعے فٹ انڈیا موومنٹ کو بھی فروغ دیا جائے گا۔
NTPCبنگائی گاؤں کے 20 سے زیادہ سائکل سواروں کی قیادت جناب سبرتا منڈل، ای ڈی، این ٹی پی سی، بنگائی گاؤں کر رہے تھے جبکہ پاور اسٹیشن کے مختلف شعبوں سے تعلق رکھنے والے ملازمین آسام رائفلز ٹیم کے ساتھ 18 کلو میٹر سائکل پر گئے ، سائکل سواروں نے NTPCاور آزادی کا امرت مہوتسو کے پرچم اٹھا رکھے تھے اور یہ لوگ قومی شاہراہ 27 سے کاشی کوترا سے کھرے گاؤں تک گئے جہاں سائکل سواروں کی اسٹیشن کے اعلیٰ عہدہ داروں نے عزت افزائی کی۔
قومی شاہراہ پر کوکرا جھاڑ اور بنگائی گاؤں کے موڈ پر جناب سبرتا منڈ، ای ڈی، این ٹی پی سی، بنگائی گاؤں، جناب امیش سنگھ، جی ایم ، جناب ایچ کے برما ، کمانڈنٹ CISF اور اعلیٰ افسران نے کرنل اجیت کھتری کی قیادت والے جوانوں اور دہلی کے لیے گامزن 40 سائکل سواروں کی اور ان کی ٹیم کی عزت افزائی کی۔
<><><><><>
ش ح،ع س، ج
8747U.No. :
(Visitor Counter : 196
ماحولیات، جنگلات اور موسمیاتی تبدیلی کی وزارت
دہلی کا مجموعی اے کیو آئی ہنوز پووَر زمرے میں، گریڈیڈ ریسپونس ایکشن پلان  لاگو ہے
آئی آئی ٹی ایم ؍ آئی ایم ڈی کے ذریعے دستیاب کرائی گئی ہوا کے معیار کی پیش گوئی کے تناظر میں ، گریڈڈ ریسپونس ایکشن پلان کے تحت کارروائی سے متعلق ذیلی کمیٹی نے جو این سی آر اور ملحقہ علاقوں کی ہوا کی کوالٹی کے بندوبست کے کمیشن  کے تحت قائم کرتی ہے، آج میٹنگ کر کے دہلی-این سی آر میں ہوا کی کوالٹی کے موجودہ منظرنامے کا جائزہ لیا۔
کل تک دہلی کی مجموعی اے کیو آئی کے بڑھنے کی پیش گوئی تھی، آج دہلی کی اوسط اے کیو آئی آلودگی پر قابو کے مرکزی بورڈ  کے چار بجے شام کے اے کیو آئی بلیٹن کے مطابق 265 تھی۔ اس کے علاوہ آنے والے دنوں میں اے کیو آئی پوور زمرے میں رہنے کا امکان ہے، جیسا کہ آئی آئی ٹی ایم ؍ آئی ایم ڈی کے مہیا کردہ ڈاٹا میں بتایا گیا ہے۔
اس کو مدنظر رکھتے ہوئے گریڈڈ ریسپونس ایکشن پلان  کے تحت کارروائیوں سے متعلق ذیلی کمیٹی نے ہوا کے معیار کے مجموعی منظر نامے کا جائزہ لینے اور مختلف پہلوؤں پر غور کرنے کے بعد فیصلہ کیا ہے کہ جی آر اے پی کے تحت زیر عمل ایکشن کو جاری رکھا جانا چاہئے اور اس مرحلے میں جی آر اے پی کے ددوسرے مرحلے کو لاگو کرنے کی ضرورت نہیں ہے۔
اس کے ساتھ ساتھ ذیلی کمیٹی صورتحال پر قریبی نظر رکھے ہوئے ہے اور باقاعدگی سے ہوا کی کوالٹی کے منظرنامے کا جائزہ لیتی رہے گی۔
پیٹرولیم اور قدرتی گیس کی وزارت
جناب دھرمیندر پردھان نے آئی ایل ایس ، بھوبنیشور کے یوم تاسیس میں تقریر کی
انہوں نے اوڈیشہ میں زندگی اور روزی روٹی کے لئے اور زیادہ تعاون کرنے کو کہا
نئی دہلی،18 فروری 2021/پیٹرولیم اور قدرتی گیس نیز فولاد کے وزیر ڈاکٹر پردھان پردھان نے صحت اور خاندانی فلاح و بہبود نیز سائنس اور ٹکنالوجی وزیر ڈاکٹر ہرش وردھن کے ہمراہ آج بھونیشور کے انسٹی ٹیوٹ آف لائف سائنسیز ، کے 32ویں یوم تاسیس کی تقریبات کے موقع پر خصوصی خطاب کیا۔ آئی ایل ایس بھونیشور کو ادارے کے درخشاں سفر میں شاندار سنگ میل کے لئے مبارک باد دیتے ہوئے جناب پردھان نے کہا کہ اس کی لگن اور کوششوں کے ذریعہ لوگوں کی توقعات پورا کرنا اور سماج کو فائدہ پہنچانے کا عمل جاری رہے گا۔
جناب پردھان نے کہاکہ اوڈیشہ کی ساحلی پٹی نیلگوں  معیشت کے عزت مآب وزیراعظم جناب نریندر مودی کے ویژن میں توجہ کا مرکز رہی ہے۔ انہوں نے ڈاکٹر ہرش وردھن سے درخواست کی آئی ایل ایس میں بحری بائیو ٹکنالوجی کے بارےمیں مہارت کا ایک مرکز قائم کیا جائے جس سے اوڈیشہ میں بحری مصنوعات پر مبنی دیرپا اقتصادی ترقی کے پورے امکانات سامنے آنے میں مدد ملے۔
جناب پردھان میں اس بات پر اطمینان کا اظہار کیا کہ آئی ایل ایس اوڈیشہ کے عوام کی زندگیوں اور روزی روٹی پر واضح اثر مرتب کرنے کے لئے کام کررہا ہے۔ انہوں نے اوڈیشہ کے آرزومند ضلع نبرنگ پور میں آئی ایل ایس کے کام کی خاص طور پر تعریف کی۔ انہوں نے اس بات پر خوشی کا اظہار کیا کہ آئی ایل ایس مشرقی اور شمال مشرقی بھارت کے دوسرے حصوں میں اپنی سرگرمیوں میں توسیع کررہا ہے۔ انہوں نے مزید کہا کہ ’’عزت مآب وزیراعظم مودی کا یہ واضح خیال ہے کہ جب تک بھارت کا مشرقی حصہ ملک کے دوسرے حصوں کے برابر نہیں آجاتا ملک کی خوشحالی حاصل نہیں کی جاسکتی۔ ‘‘
جناب پردھان نے عزت مآب وزیراعظم جناب نریندر مودی کی قیادت میں وبائی بیماری کووڈ 19 سے موثر طور پر نمٹنے کے لئے صحت اور خاندانی فلاح و بہبود کے وزیر ڈاکٹر ہر ش وردھن کی ستائش کی۔ انہوں نے اس وبائی بیماری کے خلاف جدوجہد میں اہم کردار ادا کرنے پر آئی ایل ایس کی بھی تعریف کی۔
ش ح۔ ج۔ج
Uno-1705
(Visitor Counter : 88
صحت اور خاندانی بہبود کی وزارت
کووڈ-19 اپ ڈیٹ
نئی دلّی ،یکم اگست، 2021/
ملک گیر ٹیکہ کاری مہم کے تحت اب تک47.02کروڑ ٹیکے لگائے جاچکے ہیں۔
ملک بھر میں اب تک مجموعیطور پر3,08,20,521افرادشفایابہوچکے ہیں۔
شفایابی کی شرحمیں اضافہ ہو کر یہ97.36 فیصد ہوگئی ہے۔
گذشتہ 24 گھنٹوں کے دوران39,258مریض شفا یاب ہوئے ہیں۔
گذشتہ 24 گھنٹوں کے دوران بھارت میں41,831 نئے معاملے درج ہوئے ہیں۔
ہندوستان میں زیر علاج مریضوں کی تعداد فی الحال4,10,952ہے۔
زیر علاج معاملےمجموعی معاملوں کا1.30فیصد ہیں۔
متاثرہ مریضوں کی ہفتہ واری شرح 5 فیصد سے نیچے برقرار ہے، فی الحال یہ 2.42 فیصد ہے۔
یومیہ متاثرہ مریضوں کی شرح مسلسل5 فیصد سے بھی کم ہے، اورسر دست یہ 2.34 فیصد ہے
جانچ کی صلاحیت میں خاطر خواہ ضافہ ہوا ہے اور کل 46.82 کروڑ سے زیادہ ٹیسٹ کئے جاچکے ہیں۔
وزارت خزانہ
سی بی ڈی ٹی نے اسٹریٹجک سرمایہ کشی کی وجہ سے شیئرہولڈنگ میں تبدیلی کے معاملے میں نقصان کو آگے لے جانے کے سلسلے میں وضاحت جاری کی
نئی دہلی:10؍ستمبر2021:
فائنانس ایکٹ ، 2021 نے انکم ٹیکس ایکٹ ، 1961  کی دفعہ 72 اے میں ترمیم کی ہے ، تاکہ دیگر باتوں کے علاوہ ، اسٹریٹجک سرمایہ کشی کے حصہ کے طور پر ، پبلک سیکٹر کئ کمپنی  کے ایک کمپنی یا ایک سے زیادہ کمپنیوں کے ساتھ یا مذکورہ شرطوں کے تحت ،انضمام کے معاملے میں ، جو پی ایس یو  نہیں رہ جاتی ہے، کل نقصان اور ضم ہونے والی کمپنی کے غیرجذب شدہ کم قدری کو نقصان تصور کیا جائے گا یا معاملے میں جیسا کہا گیا ہو ، پچھلے سال جس میں انضمام ہوا تھا ، کے لئے ضم ہوچکی کمپنی کے غیرجذب شدہ کم قدرتی کے لئے بھتہ مانا جائے گا۔
اسٹریٹجک سرمایہ کشی کی سہولت کے لئے ، یہ فیصلہ کیا گیا ہے کہ انکم ٹیکس ایکٹ ، 1961 کی دفعہ 79 ، ایک سابقہ پبلک سیکٹر کی کمپنی پر نافذ نہیں ہو گا جواسٹریٹجک سرمایہ کشی کے نتیجے میں سابق پی ایس یو ہوگئی ہے۔اسی طرح اسٹریٹجک سرمایہ کشی کے پچھلے سال سے پہلےاور اس میں شامل کسی بھی پچھلے سال میں ہوئے نقصان کو سابقہ پبلک سیکٹر کی کمپنی کے ذریعہ آگے بڑھایا اور مطابقت پیدا کی جائے گی۔مذکورہ بالا رعایت پچھلے سال سے نافذ نہیں ہوگی جس میں کمپنی، جو کہ ایسی سابقہ پبلک سیکٹر کی کمپنی کی آخری ہولڈنگ کمپنی تھی، کے پاس اسٹریٹجک سرمایہ کشی کے پورا ہونے کے فوراً بعد ، براہ راست یا اپنی ذیلی یا ذیلی کمپنیوں کے توسط سے ، سابقہ پبلک سیکٹر کی کمپنی کے ووٹرپاور کار 51 فیصد نہیں رہ گیا ہو۔
اس اصطلاح ’’سابقہ پبلک سیکٹر کی کمپنی‘‘ اور ’’ اسٹریٹجک سرمایہ کشی ‘‘ کا مطلب انکم ٹیکس ایکٹ، 1961 کی دفعہ 72 اے کی ذیلی شق  کے کلوز  کی وضاحت میں دیئے گئے معنی کے مطابق ہوگا۔
مندرجہ بالا فیصلے کے لئے ضروری لیجسلیٹیو ترامیم مقررہ وقت میں تجویز کی جائیں گی۔
نائب صدر جمہوریہ ہند کا سکریٹریٹ
سابق صدر جمہوریہ ہند جناب پرنب مکھرجی 15؍فروری کو نائب صدر جمہوریہ ہند کی تقاریر پر مشتمل ایک مجموعہ جاری کریں گے
متعدد مقتدر شخصیات اس موقع پر موجود ہوں گی
نئی دہلی،13؍ فروری؍سابق صدر جمہوریہ ہند جناب پرنب مکھرجی، نائب صدر جمہوریہ ہند جناب ایم وینکیا نائیڈو کی تقاریر پر مشتمل ایک کتاب یعنی ‘‘ منتخبہ تقاریر:جلد اول’’ کا وگیان بھون واقع نئی دلی میں 15؍فروری کو شام 5بجے اجرا کریں گے۔
مذکورہ کتاب جناب ایم وینکیا نائیڈو کے ذریعے 11؍اگست 2017 سے عہدہ سنبھالنے کے بعد منعقدہ 400 سے زائد میٹنگوں میں کی گئی منتخبہ تقاریر پر مشتمل ہے۔ یہ تقاریر ملک کو درپیش مختلف النوع موضوعات پر ان کی بصیرت اور تناظر سے آگہی فراہم کرتی ہیں۔ اپنے گفت و شنید کے دوران نائب صدر جمہوریہ ہند ہمیشہ سے ہی زراعت، نوجوانوں اور تعلیم، سائنس، ٹیکنالوجی اور ثقافت پر اپنی توجہ مرکوز کرتے آئے ہیں۔
مذکورہ کتاب 6 وسیع ابواب پر مشتمل ہے، جن میں 92 تقاریر شامل ہیں۔ اِس میں قانون سازیہ کے کام کاج کا طریقہ، قوم اور قومیت ، سیاست اور حکمرانی، اقتصادی ترقی، میڈیا اور بھارت اور دنیا جیسے ابواب شامل ہیں۔
راجیہ سبھا میں حزب مخالف کے رہنما جناب غلام نبی آزاد، نوجوانوں کے امور اور کھیل کود نیز اطلاعات و نشریات کے وزیر مملکت  کرنل راجیہ وردھن سنگھ راٹھور، راجیہ سبھا کے ڈپٹی چیئرمین جناب ہری ونش اور دیگر مقتدر شخصیات اس موقع پر موجود رہیں گی۔
اطلاعات و نشریات کی وزارت کے پبلیکیشن ڈویژن نے یہ کتاب شائع کی ہے۔
 
U. No. 953
(Visitor Counter : 50
صحت اور خاندانی بہبود کی وزارت
کووڈ ویکسین کو مختص کرنے کے بارے میں تازہ ترین جانکاری
قومی کووڈ ٹیکہ کاری کے لئے جون 2021 تک تقریبا 12 کروڑ ڈوز دستیاب ہوگی
مئی 2021 میں قومی کووڈ ٹیکہ کاری پروگرام کے لئے 7،94،05،200 ڈوز دستیاب تھی۔
مرکزی وزارت صحت کے ذریعہ ریاستوں / مرکز کے زیر انتظام علاقوں کو جون کے پورے مہینے کے لئے ٹیکوں کی پیشگی جانکاری فراہم کی گئی ہے۔
نئی دہلی:30مئی، 2021۔جانچ، نگرانی، علاج اور کووڈ کے مناسب طرز عمل نیز وبائی مرض کی روک تھام اور بندوبست کے لئے ٹیکہ کاری حکومت ہند کی وسیع اور جامع حکمت عملی کا ایک لازمی جزو ہے۔ ملک بھر میں ٹیکہ کاری مہم کے ایک حصے کے طور پرحکومت ہند ریاستوں اور مرکز کے زیر انتظام علاقوں کو کووڈ ویکسین مفت فراہم کرکے ان کی مدد کر رہی ہے۔ 'اصلاح شدہ اور تیز رفتار قومی کووڈ۔19 ٹیکہ کاری حکمت عملی' یکم مئی 2021 ء سے نافذ کی جارہی ہے، جس میں دستیاب مقدار میں سے 50 فیصد ریاستوں / مرکز کے زیر انتظام علاقوں کو حکومت ہند کے ذریعہ مفت فراہمی کے لئے مختص کیا گیا ہے جبکہ باقی 50 فیصد مینوفیکچررس ویکسین ریاستوں / مرکز کے زیر انتظام علاقوں اور نجی اسپتالوں کے ذریعہ مینوفیکچررس سے براہ راست خریداری کے لئے دستیاب ہے۔
ریاستوں / مرکز کے زیر انتظام علاقوں کو حکومت ہند کے ذریعے سرکاری طور پر ویکسین مختص کرنے کا فیصلہ ویکسین کی فراہمی، کھپت کے انداز، آبادی اور ضیاع کے مطابق کیا جاتا ہے۔ ریاستوں اور مرکز کے زیر انتظام علاقوں کو جون 2021 کے پورے مہینے کے لئے ویکسین کی دستیابی کی اطلاع مرکزی حکومت کے ذریعے ریاستوں / مرکز کے زیر انتظام علاقوں کو مرکزی وزارت صحت کے خطوط مورخہ 17 مئی 2021، 27 مئی، 2021 اور 29 مئی 2021 کے تحت پیشگی فراہم کی جا چکی ہے۔
ماہ جون 2021 کے مہینے میں صحت کی دیکھ بھال کرنے والے افراد ، صف اول کے کارکنوں  اور 45 سال اور اس سے زیادہ عمر کے افراد کے ترجیحی گروپوں کے حفاظتی ٹیکوں کے لئے ریاستوں اور مرکز کے زیر انتظام علاقوں کو حکومت ہند کی جانب سے مفت فراہمی کے طور پر 6.09 کروڑ  کووڈ ویکسین کی خوراک فراہم کی جائے گی۔ مزید برآں ریاستوں / مرکز کے َزیر انتظام علاقوں اور نجی اسپتالوں کے ذریعہ براہ راست خریداری کے لئے 5.86 کروڑ سے زیادہ خوراکیں دستیاب ہوں گی۔ لہذا جون 2021 میں قومی کووڈ ٹیکہ کاری پروگرام کے لئے تقریبا 12 کروڑ خوراکیں دستیاب ہوں گی۔
اس ٹیکے کی تقسیم کا شیڈول پہلے سے بانٹ دیا جائے گا۔ ریاستوں سے درخواست کی گئی ہے کہ وہ متعلقہ حکام کو ہدایت دیں کہ وہ مختص شدہ خوراکوں کے معقولیت پر مبنی اور مناسب استعمال کو یقینی بنائیں اور ویکسین کے ضیاع کو کم کریں۔
ریاستوں / مرکز کے زیر انتظام علاقوں کی حکومتوں کو حکومت ہند کی جانب سے 15/30 دن پہلے ویکسین کی مقدار کی مفت فراہمی کے بارے میں پہلے سے مطلع کرنا اور ریاستوں / مرکز کے زیر انتظام علاقوں کو براہ راست خریداری کے لئے دستیاب ویکسین کی کل خوراکیں فراہم کرنا ویکسین کی بہتر منصوبہ بندی کرنا اور ویکسین کی تقسیم کو یقینی بنانا اس کا مقصد ہے۔
مرکزی حکومت کے ذریعہ مئی 2021 کے مہینے میں کل 4.03 کروڑ  ویکسین کی خوراک ریاستوں کو مفت فراہم کی گئی ہے۔ اس کے علاوہ مئی 2021 میں ریاستوں کے ساتھ ساتھ نجی اسپتالوں کے ذریعہ براہ راست خریداری کے لئے بھی کل 3.90 کروڑ  سے زیادہ خوراکیں دستیاب تھیں۔ لہذا مئی 2021 میں قومی کووڈ ٹیکہ کاری پروگرام کے لئے کل 7,94,05,200 خوراکیں دستیاب تھیں۔
-----------------------
ش ح۔م ع۔ ع ن
U NO:4980
(
وزیراعظم کا دفتر
وزیر اعظم نے پنجاب کے سابق وزیر اعلیٰ جناب پرکاش سنگھ بادل کو خراج عقیدت پیش کیا
وزیر اعظم جناب نریندر مودی نے پنجاب کے سابق وزیر اعلیٰ جناب پرکاش سنگھ بادل کو خراج عقیدت پیش کیا۔
وزیر اعظم نے ٹوئیٹ کیا؛
’’جناب پرکاش سنگھ بادل جی کو خراج عقیدت پیش کیا۔‘‘
وزارت دفاع
وزیردفاع نے نئی دہلی میں فرانس کی مسلح فورسزکے وزیر کے ساتھ چوتھے ہندوستان-فرانس سالانہ دفاعی مذاکرات کئے
’میک ان انڈیا ‘ پر توجہ کے ساتھ دفاعی صنعتی تعاون کو تقویت پہنچانے کے طریقوں پر تبادلہ خیال کیا
بحری تعاون کو مضبوط بنانے اور امکانات میں اضافہ کرنے کے ذرائع نیز دوطرفہ مشقوں کی پیچیدگیوں پر بھی غور وخوض کیا گیا
وزیردفاع جناب راج ناتھ سنگھ نے آج نئی دہلی میں فرانس جمہوریہ کی مسلح فورسز کے وزیر جناب سیبسٹیئن لیکورنو کے ساتھ چوتھے ہندوستان-فرانس سالانہ دفاعی مذاکرات کئے۔ یہ میٹنگ انتہائی خوشگوار ماحول میں ہوئی۔ مذاکرات میں دوطرفہ، علاقائی، دفاعی اور دفاعی صنعتی تعاون کے وسیع ترموضوعات پر تبادلہ خیال کیا گیا۔
دونوں وزیروں نے دونوں فوجوں کے درمیان جاری تعاون کا جائزہ لیا جس میں حالیہ برسوں میں خاطر خواہ اضافہ ہوا ہے۔ انہوں نے بحری تعاون کو مضبوط بنانے اور امکانات میں اضافہ کرنے کے ذرائع نیز دوطرفہ مشقوں کی پیچیدگیوں پر بھی غور وخوض کیا ۔ انہوں نےاس بات پر اطمینان ظاہر کیا کہ ہندوستان اور فرانس نے حال ہی میں ایئر فورس اسٹیشن، جودھ پور میں اپنی دو طرفہ فضائی مشق ’’ گروڑ‘‘ کا کامیاب انعقاد کیا تھا۔
مذاکرات کے دوران’میک ان انڈیا ‘ پر توجہ کے ساتھ دفاعی صنعتی تعاون بات چیت کےاہم شعبوں میں سے ایک تھا۔ مستقبل کے تعاون اور ممکنہ مشترکہ پروڈکشن کے مواقع پر تبادلہ خیال کیا گیا۔ وزراء نے اس بات پر اتفاق کیا کہ دونوں ممالک کے تکنیکی گروپوں کو اگلے سال کے اوائل میں ملاقات کرنی چاہئے اور تعاون کے اہم امور کو آگے بڑھانا چاہئے۔
وزراء نے متعدد اسٹریٹجک اور دفاعی امور پر اپنی ہم آہنگی کو تسلیم کیا اور ہند-بحرالکاہل خطے پر توجہ مرکوز کرتے ہوئےعلاقائی اور کثیر جہتی فورموں پر دوطرفہ تعاون کو بڑھانے کے لئے مل کر کام کرنے کے عزم کا اظہار کیا۔ فرانس بحر ہند کمیشن  اور انڈین اسکین نیول سمپوزیم  کا موجودہ صدر ہے اور دونوں ممالک ان فورموں میں قریبی تعاون کرتے ہیں۔
ہندوستان کے اپنے دورے کے ایک حصے کے طور پر، جناب سیبسٹین لیکورنو نے کل جنوبی بحری کمان کا ایک دن دورہ کیا اور ہندوستان کے پہلے ملک میں تیار کئے گئے طیارہ بردار جہاز آئی این ایس وکرانت کا دورہ کیا۔ مسلح فورسز فرانس کے وزیر نے کہا کہ وہ آئی این ایس وکرانت سے بے حد متاثر ہیں۔ فرانس ہندوستان کے سب سے قابل اعتماد اسٹریٹجک شراکت داروں میں سے ایک ہے اور دونوں ممالک 2023 میں اپنی اسٹریٹجک شراکت داری کے 25 سال منانے کے منتظر ہیں۔
وزیراعظم کا دفتر
وزیر اعظم نے شہڈول ، مدھیہ پردیش میں پکریا گاؤں کا دورہ کیا
وزیر اعظم جناب نریندر مودی نے آج شہڈول،مدھیہ پردیش میں پکریا گاؤں کا دورہ کیا۔
پکریا گاؤں میں، وزیر اعظم نے قبائلیلیڈروں، پی ای ایس اے کمیٹی کے اراکین،ایس ایچ جیز کی لکھ پتی دیدیوں اور فٹ بال کھلاڑیوں سے بات چیت کی۔
https://www.youtube.com/live/x3Ve07fCrsk?feature=share
https://www.youtube.com/live/ifXlfF3HpcI?feature=share
۔۔۔۔۔۔۔۔۔۔۔
ش ح۔ا گ۔ن ا۔
U-6681
(
امور داخلہ کی وزارت
یوم آزادی 2019 کے موقع پر آگ بجھانے والے عملے ، ہوم گارڈس اور سول ڈیفینس عملے کو صدر جمہوریہ کے تمغے
نئیدہلی 14 اگست ۔اس سال یوم آزادی کے موقع پر آگ بجھانے والے کے 56 اہلکاروں کو فائر سروس تمغے دئے گئے ۔ ان میں سے بہادری کے لئے صد ر جمہوریہ کا فائر سروس تمغہ ایک اہلکار کو دیا گیا، صدر جمہوریہ کے ، امتیازی خدمات کے صلے میں فائر سروس تمغے 8 اہلکاروںکو دئے گئے اور قابل ستائش خدمات کے لئے فائر سروس تمغے 47 اہلکاروں کودئے گئے ۔
اس سال کے یوم آزادی کےموقع پر 44 اہلکاروں کو بھی ہوم گارڈس اور سول ڈیفینس تمغے دئے گئے ۔ان میں سے امتیازی خدمات کے لئے صدر جمہوریہ کے ہوم گارڈس اور سی ڈی تمغے 108 افرادکو عطا کئے گئے ۔نیز قابل ستائش خدمات کے لئے ہوم گارڈس اورسول ڈیفینس تمغے 36 اہلکاروںکو عطا کئے گئے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اس ۔رم
U-3715
(Visitor Counter : 48
وزیراعظم کا دفتر
وزیراعظم نے تھیئٹر کی نامور شخصیت ابراہیم القاضی کے انتقال پر اظہار تعزیر کیا
نئی دہلی، 4 اگست 2020، وزیراعظم جناب نریندر مودی نے تھیئٹر کی نامور شخصیت ابراہیم القاضی کے انتقال پر اظہار تعزیت کیا ہے۔
ایک ٹوئٹ میں وزیراعظم نے کہا، ‘‘جناب ابراہیم القاضی کو ٹھیئٹر کو بھارت بھر میں زیادہ مقبول اور قابل رسائی بنانے کی ان کی کوششوں کے لئے یاد کیا جائے گا۔آرٹ اور کلچر کی دنیا کے لئے ان کی خدمات بھی قابل ذکر ہیں۔ ان کے انتقال سے مجھے رنج ہوا ہے۔اس موقع پر میں ان کے اہل خانہ اور دوستوں کے غم میں شریک ہوں۔ان کی روح کو سکون ملے ’’۔
۔۔۔۔۔۔۔۔۔۔۔
م ن۔ ا گ۔ن ا۔
U- 4313
(